compellere possint.  Responsio : Placet nobis et concedimus quod a civibus et incolis civitatis predicte occasione pretacta dicti gabelloti nil exigere debeant nec solvere teneantur cives vel incole memorati. 
 Quod cives et incole nutrire possint eorum avere in terra gasta
 Item cum dicta universitas habeat territorium valde strictum ad eo quod avere civium dicte civitatis non possunt depascere in territorium nisi poneretur et immitteretur in terram gastam infra quam cives civitatis predicte eorum avere ponere non possunt sine solutione banni quod est ipsis civibus valde dispendiosum, dignetur ipsa magnificencia per sua privilegia dicte civitati concedere quod qualibet persona que voluerit immittere suum avere proprium infra terram gastam hoc facere possit absque alicujus banni solutione, quacumque contraria consuetudine in contrarium non obstante.  Responsio : Concedimus prout petitur ad regium tamen beneplacitum. 
 Quod subvicarium non accedat de nocte nisi sint enim eo duo camperii
 Item quod cum per subvicarios curie regie civitatis predicte et ejus socios de nocte excubias facientes per dictam civitatem pro custodia illique multa mala fieri contingat fueritque in predicta civitate usitatum quod cum dicto subvicario continue de nocte excubias faciendo in ejus comitiva vadunt duo camperii dicte civitatis ut mala ita faciliter comiti non possint, dignetur ipsa magnificencia in dicte civitati per sua privilegia concedere quod subvicarius curie vel qui pro tempore fuerint in dicta civitate non sint ausi de nocte excubias facere per dictam civitatem nisi cum ipso sint et fuerint duo ex camperiis dicte civitatis.  Responsio : Volumus in talibus observari per dictos subvicarios prout est actenus consuetum. 
 Quod subvicarius transeuntibus cum uxoribus vel concubinis nil dicat sub pena XXV libre coronatorum
 Item cum per civitatem predictam multotiens transire et venire contingat extraneos secum eorum uxores ducentes subvicarii vero curie quandoque quesitis coloribus et malitione a talibus querunt si tales mulieres uxores sunt eorumdem vel ne imponendo eis crimina dicendo quod non sunt eorum uxores sed concubine. Et propterea quandoque illas violenter habere volunt 
